บุญสร้าง เนียมประดิษฐ์

พลเอก บุญสร้าง เนียมประดิษฐ์ (เกิด 15 มกราคม พ.ศ. 2491) ที่อำเภอสองพี่น้อง จังหวัดสุพรรณบุรี นักการเมืองและทหารชาวไทย สมาชิกวุฒิสภาไทย ชุดที่ 12 อดีตผู้บัญชาการทหารสูงสุดของไทย อดีตราชองครักษ์พิเศษ และเป็นหนึ่งในสมาชิกคณะมนตรีความมั่นคงแห่งชาติ (คมช.) ประธานคณะกรรมการปฏิรูปตำรวจ กรรมการและที่ปรึกษาในคณะกรรมการเพื่อเตรียมการเพื่อสร้างความสามัคคีปรองดอง รัฐบาลพล.อ. ประยุทธ์ จันทร์โอชา

การศึกษา 
 การศึกษาโรงเรียนสามัญ
 โรงเรียนสองพี่น้องวิทยา
 การศึกษาโรงเรียนทหาร
 โรงเรียนเตรียมทหาร รุ่นที่ 6
 โรงเรียนนายร้อยพระจุลจอมเกล้า รุ่นที่ 17
 มหาวิทยาลัยนอร์วิช 
  โรงเรียนนายร้อยทหารบกสหรัฐอเมริกา (ปริญญาตรีวิทยาศาสตร์)
 สถาบันเทคโนโลยีแมสซาชูเซตส์ ปริญญาโทวิศวกรรมเครื่องกล
 สถาบันเทคโนโลยีแห่งเอเชีย ปริญญาเอกวิศวกรรมโครงสร้าง
 โรงเรียนเสนาธิการทหารบก ชุดที่ 60
 หลักสูตรการป้องกันราชอาณาจักร (วปอ.) รุ่นที่ 36

ตำแหน่งสำคัญทางทหาร 
 พ.ศ. 2516 : อาจารย์ประจำกองวิศวกรรมเครื่องกล โรงเรียนนายร้อยพระจุลจอมเกล้า
 พ.ศ. 2521 : นายทหารคนสนิท รองผู้บัญชาการทหารบก
 พ.ศ. 2526 : ผู้บังคับ กองพันทหารปืนใหญ่ที่ 31 รักษาพระองค์ (พัน.ป.31 รอ.)
 พ.ศ. 2529 : ฝ่ายเสนาธิการ ประจำผู้ช่วยผู้บัญชาการทหารบก 
 พ.ศ. 2532 : ฝ่ายเสนาธิการ ประจำรองผู้บัญชาการทหารสูงสุด
 พ.ศ. 2534 : ผู้อำนวยการสถาบันวิจัยทางยุทธศาสตร์ 
 พ.ศ. 2539 : รองเจ้ากรมยุทธการทหาร
 พ.ศ. ไม่ปรากฏ : ที่ปรึกษาสถาบันวิชาการป้องกันประเทศ
 พ.ศ. 2539 : ช่วยราชการ ฝสธ.ผบ.ทหารสูงสุด 
 พ.ศ. 2540 : ผู้บัญชาการวิทยาลัยเสนาธิการทหาร 
 พ.ศ. 2542 : ผู้อำนวยการวิทยาลัยป้องกันราชอาณาจักร 
 พ.ศ. 2542 : ผู้บัญชาการ กองกำลังรักษาสันติภาพติมอร์ตะวันออก
 พ.ศ. 2544 : เจ้ากรมยุทธการทหาร 
 พ.ศ. 2545 : ผู้อำนวยการสำนักนโยบายและแผนกลาโหม 
 พ.ศ. 2546 : เสนาธิการทหาร 
 พ.ศ. 2549 : ผู้บัญชาการทหารสูงสุด

บทบาททางการเมือง
ในช่วงเหตุการณ์รัฐประหาร วันที่ 19 กันยายน พ.ศ. 2549 ขณะนั้น พล.อ. บุญสร้าง ดำรงตำแหน่งรองผู้บัญชาการทหารสูงสุด และร่วมอยู่ในกองบัญชาการต่อต้านการปฏิวัติ ของ พล.อ. เรืองโรจน์ มหาศรานนท์ ที่กองบัญชาการทหารสูงสุด ถนนแจ้งวัฒนะ ด้วย และมีบทบาทในการเกลี้ยกล่อม พล.อ. เรืองโรจน์ ไม่ให้ตัดสินใจสู้รบกับฝ่าย คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) ซึ่งนำอาจนำไปสู่ความเสียหาย เสียชีวิตเลือดเนื้อของทหารด้วยกันเอง 

พล.อ. บุญสร้าง ได้รับแต่งตั้งพระราชทานยศ พลเรือเอก พลอากาศเอก และแต่งตั้งเป็นนายทหารพิเศษ ประจำกรมนักเรียนนายเรือรักษาพระองค์ โรงเรียนนายเรือ และประจำกรมนักเรียนนายเรืออากาศรักษาพระองค์ โรงเรียนนายเรืออากาศ กองบัญชาการฝึกศึกษาทหารอากาศ ในปี พ.ศ. 2549

ซึ่งจากบทบาทนี้ทำให้ บุญสร้างได้รับฉายาว่าเป็น "วีรบุรุษ 19 กันยา" และหลังจากที่ พล.อ. เรืองโรจน์ ได้เกษียณอายุราชการไปแล้วในวันที่ 30 กันยายน พ.ศ. 2549 ภายหลังการรัฐประหารได้ไม่นาน บุญสร้างก็ได้รับการแต่งตั้งให้ดำรงตำแหน่งผู้บัญชาการทหารสูงสุดเป็นคนต่อไป และได้รับแต่งตั้งให้เป็นสมาชิกคณะมนตรีความมั่นคงแห่งชาติ (คมช.) ด้วย

ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ พล.อ. บุญสร้าง นับได้ว่าเป็นนายทหารในกองทัพบกไทยเพียงไม่กี่คนในระดับสูงที่จบการศึกษาจากมหาวิทยาลัยนอร์วิช จากสหรัฐอเมริกา

ขีวิตส่วนตัว สมรสกับ พล.ท.หญิง พญ.นุชา เนียมประดิษฐ์

เกียรติยศ 
บุญสร้าง ได้รับรางวัลแห่งหอเกียรติยศ จากสถาบันเทคโนโลยีแห่งเอเชีย เมื่อปี พ.ศ. 2553 ซึ่งเป็นปีเดียวกันที่สถาบันฯ ได้ถวายรางวัลแด่สมเด็จพระเทพรัตนราชสุดาฯ สยามบรมราชกุมารี

เครื่องราชอิสริยาภรณ์

เครื่องราชอิสริยาภรณ์ไทย

เครื่องราชอิสริยาภรณ์ต่างประเทศ 

  :
 พ.ศ. 2544 -  เหรียญคณะผู้แทนสหประชาชาติในติมอร์ตะวันออก
  :
 พ.ศ. 2553 -  เหรียญตรามิตรภาพ

อ้างอิง 

บุคคลจากอำเภอสองพี่น้อง
ทหารบกชาวไทย
ผู้บัญชาการทหารสูงสุดไทย
บุคคลจากวิทยาลัยป้องกันราชอาณาจักร
บุคคลจากสถาบันเทคโนโลยีแห่งเอเชีย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรมาลา
บุคคลจากโรงเรียนนายร้อยพระจุลจอมเกล้า
ศิษย์เก่าจากสถาบันเทคโนโลยีแมสซาชูเซตส์
ศิษย์เก่าจากโรงเรียนนายร้อยทหารบกสหรัฐอเมริกา
สมาชิกสภานิติบัญญัติแห่งชาติ